แนวโน้มดัชนีเช้านี้ผันผวน
นักวิเคราะห์ฯคาดตลาดหุ้นไทยเช้าผันผวน หากดัชนีปรับตัวขึ้นไปก็อาจปรับฐานลงมาเหมือนวานนี้ เหตุยังไม่มีปัจจัยใหม่
25 มี.ค. 2553

นักวิเคราะห์ฯคาดตลาดหุ้นไทยเช้าผันผวน หากดัชนีปรับตัวขึ้นไปก็อาจปรับฐานลงมาเหมือนวานนี้ เหตุยังไม่มีปัจจัยใหม่
นายเจริญ เอี่ยมพัฒนธรรม ผู้อำนวยฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้คงจะผันผวน เนื่องจากนักลงทุนบางกลุ่มอาจมองว่าหุ้นไทยเริ่มแพงเกินไป การซื้อขายในช่วงเช้าอาจจะขึ้นไปได้ แต่คงไม่สามารถยืนอยู่ได้ เพราะจะมีแรงขายออกมาเพื่อปรับฐานการลงทุน เห็นได้จากวานนี้ตลาดปรับตัวเพิ่มขึ้นไปค่อนข้างมาก แต่ก็มีการปรับฐาและมาปิดที่จุดต่ำสุดของวัน ซึ่งวันนี้การซื้อขายคงเป็นไปในลักษณะคล้ายกัน แต่เชื่อว่า Fund Flow ยังไม่ทิ้งตลาดหุ้นไทย
อย่างไรก็ตาม ตลาดหุ้นภูมิภาคเปิดมาเช้านี้ยังทรงๆตัว ไม่มีอะไรหวือหวา และไม่มีข่าวใหม่ให้เทรดดิ้ง ซึ่งวันนี้คงเป็นแนวปรับฐาน โดยแนะนำลงทุนในหุ้นกลุ่มพลังงานและอสังหาริมทรัพย์ที่ยังไม่แพงเกินไป ส่วนหุ้นกลุ่มแบงก์ราคหุ้นแพงเกินไป 
กรอบการลทุนให้แนวรับ 760 776  จุด แนวต้าน 795 800 จุด